Diari Oficial de la Generalitat Valenciana


Sumari del DOGV 2096, del 06-09-1993 (1993/829079)

ACORD de 17 d'agost de 1993, del Govern Valencià, pel qual es declara la urgent ocupació dels Béns i drets subjectes a expedient d'expropiació forçosa de l'Ajuntament Bétera.
------------------------------------------------------------------------------------------------------------------------------------------------------------------------------

### Dades del document

Número de DOGV
:   2096

Data del DOGV
:   06-09-1993

Secció del DOGV
:   ALTRES DISPOSICIONS

Número del document
:   1993/829079


Data del document
:   17-08-1993

Organisme emissor
:   Conselleria d'Administració Pública

Tipus de document
:   Acord

Acord de 17 d'agost de 1993, del Govern Valencià, pel qual es declara la urgent ocupació dels béns i drets subjectes a expedient d'expropiació forçosa de l'Ajuntament de Bétera.  
El Govern valencià, en la reunió del dia 17 d'agost de 1993, adoptà l'acord següent:  
L'Ajuntament de Bétera, després de l'aprovació del projecte d'obres per la Direcció General de Règim Econòmic de la Conselleria d'Educació i Ciència i el compliment de la resta de requisits legals, va sol·licitar la declaració d'urgent ocupació dels béns i drets afectats per l'expedient d'expropiació forçosa per a l'execució del projecte d'adequació a un centre de 20 unitats d'Ensenyament Obligatori, de 4 unitats de Batxillerat, de 4 mòduls de Formació Professional i menjador, de Bétera.  
La Comissió de Govern de l'Ajuntament de Bétera, en la reunió de 27 de juliol de 1993, va acordar aprovar la relació de béns i drets, la urgent ocupació dels quals cal perquè la Conselleria d'Educació i Ciència execute el projecte de referència, i va excloure la finca núm. 1, inclosa en la relació aprovada per la Comissió de Govern, en data 15 de setembre de 1992, atés que no l'afectava la urgència.  
Aquesta declaració d'urgent ocupació es justifica en el fet que l?obra està inclosa en el Programa d'Inversions per a l?exercici 1993 de la Conselleria d'Educació i Ciència. Per la qual cosa, cal que l'ajuntament dispose dels terrenys el més aviat possible, atés que la seua demora pot representar la pèrdua de la subvenció corresponent.  
Sotmés l?expedient a informació pública, els afectats no han presentat cap al·legació.  
El tràmit del procediment s'ha fet d'acord amb la Llei d'Expropiació Forçosa i el seu reglament.  
Per tot això, i fent ús de les facultats conferides pel Reial Decret 3318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 de la Llei 5/1983, de 30 de desembre, i a proposta del Conseller d'Administració Pública, el Govern valencià  
ACORDA  
Primer  
Declarar la urgent ocupació dels béns i drets subjectes a expedient. d'expropiació forçosa instruït per l'Ajuntament de Bétera per a l'execució del projecte adequació a un centre de 20 unitats d'Ensenyament Obligatori, de 4 unitats de Batxillerat, de 4 mòduls de Formació Professional i Menjador, de Bétera.  
Llista de béns afectats:  
- Finca núm. 2  
Dret expropiat: propietat.  
Descripció finca: terme de Bétera, part de la parcel·la 92.a del polígon 81, correspon a la referència del cadastre del CU- 1 vigent 8062308-92a.  
Límits: nord, camí de propietaris; sud, parcel·la 89 i parcel·là 91, propietat del Sr. José Ten Sorlí; est, terrenys del polisportiu municipal; i, oest, resta de la finca, dividida en dues finques menors. La primera de 8 fanecades. La segona de la resta de la superfície de la finca original. Desconeguda la situació d'ambdues.  
Nom dels titulars: la primera pertany al Sr. Javier, la Sra. Asunción i el Sr. Vicente Piá Sancho, proindivís. La segona és propietat del Sr. Joaquín, Sr. Juan, Sr. José Valero i Sr. Miguel Luis Piá Aloy.   
Adreça: C/ Vázquez Mella núm. 2, de Bétera.  
Situació jurídica: la primera inscrita en el Registre de la Propietat de Moncada al tom 985, llibre 106 de Bétera, foli 149, finca 12.638, inscripció primera. La segona fou adquirida mitjançant escriptura pública atorgada per la Sra. María Piá Inglés el 18 d'abril de 1974, davant el notari Sr. Jesús Olavarría Téllez; desconeguda la inscripció en el registre.  
Tipus d'afectació: en la finca del cadastre 92.a (originària) se n'expropien 6. 100 m2. No es pot determinar quants metres quadrats esdevenen afectats de les dimissionàries.  
Supòsit expropiatori: execució en sòl urbà de sistema general no inclòs en àrea de repartiment d'unitat d'execució  
- Finca núm. 3  
Dret expropiat: propietat.  
Nom de la titular: Sra. Rosario Ricart Fuster.  
Adreça: Av. Gregorio Gea, núm. 22-B, de Mislata.  
Descripció finca: terme de Bétera, parcel·la 89 del polígon 81, correspon a la referència del CU- 1 vigent 8062309-89.  
Límits: nord, parcel·la 92.a; sud, parcel·la 90; est, terrenys de l'institut de Formació Professional, i, oest, parcel·la 91 de propietat del Sr. José Ten Sorlí. Té una superfície 1.146 m2.  
Situació jurídica: desconeguda la inscripció del registre de dita finca.  
Tipus d'afectació: s'expropia la finca completa.  
Supòsit expropiatori: execució en sòl urbà de sistema general no inclòs en àrea de repartiment d'unitat d'execució.  
- Finca núm. 4  
Dret expropiat: propietat.  
Nom del titular: Germans Ricart Bonastre.  
Adreça: Urbanització la Masia, parcel·la 114 de Bétera.  
Descripció finca: terme de Bétera, parcel·la 90 del polígon 81, es correspon amb la parcel·la del CU- 1 vigent 8062310-90.  
Límits: nord, parcel·la 89; sud, parcel·la 41 de la Sra. Rosa Mª Ríos Tarazona; est, terrenys de l?institut de Formació Professional; i oest, parcel·la 91. Té una superfície de 1328 m2.  
Situació jurídica: desconeguda la inscripció del registre de la finca.  
Tipus d'afectació: s'expropia la finca completa.  
Supòsit expropiatori: execució en sòl urbà de sistema general no inclòs en àrea de repartició d'unitat d'execució.  
- Finca núm. 5  
Dret expropiat: propietat.  
Nom de la titular: Sra. Rosa María Ríos Tarazona.  
Adreça: C/ Periodista Lorente núm. 11, portes 21 i 22 de València.  
Descripció finca: terme de Bétera, part de la parcel·la 41 del polígon 81, es correspon amb la finca del CU- 1 vigent 8062311-41.  
Límits: nord, parcel·la 90; sud, resta de la parcel·la i futur vial; est, terrenys de l?institut de Formació Professional; i oest, parcel·les 42 i 43 del Sr. Vicente Fuentes Lluesma.  
Situació jurídica: inscrita al Registre de la Propietat de Moncada al llibre 179, tom 1505 del foli 108, finca 2915-N, inscripció 3.ª.  
Tipus d'afectació: se n'expropien 694 m2.  
Supòsit expropiatori: execució en sòl urbà de sistema general no inclòs en àrea de repartiment d'unitat d'execució.  
Segon  
Aquest acord es publicarà en el Diari Oficial de la Generalitat Valenciana a l?efecte de l'article 56.2 del Reglament d'Expropiació Forçosa, perquè, publicada la relació i fins al moment d'estendre'n l'acta prèvia, les persones interessades puguen formular, per escrit, davant l'Ajuntament de Bétera, al·legacions als únics efectes d'esmenar les possibles errades comeses en allistar els béns afectats per la urgent ocupació.  
Contra aquest acorda que posa fi a la via administrativa, es pot interposar, després de la comunicació preceptiva al Govern valencià, un recurs contenciós administratiu davant la sala contenciosa administrativa del Tribunal Superior de Justícia de la Comunitat Valenciana, en el termini de dos mesos comptadors a partir del dia de la publicació d'aquest acord en el Diari Oficial de la Generalitat Valenciana, de conformitat amb el que estableixen els articles 48, 109.c) i 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 37.1, 57.2.f) i 58 de la Llei Reguladora de la Jurisdicció Contenciosa Administrativa (disposicions addicionals deu i onze de l?esmentada Llei 30/1992), sense perjudici que les persones interessades exercisquen qualsevol altre recurs que consideren oportú.  
València, 17 d'agost de 1993  
El Conseller Secretari del Govern valencià,   
LUIS BERENGUER FUSTER